Demján Sándort díjazta a Corvinus
A Budapesti Corvinus Egyetem a hallgatók anyagi körülményeinek javításában való magas szintû részvételéért Maecenas Univesitatis Corvinianae díjat adományozott az üzletembernek.
Az elismerést Mészáros Tamás rektor az egyetem ünnepi szenátusi ülésén adta át szerdán.
A Budapesti Corvinus Egyetem 2007-ben hagyományteremtõ szándékkal alapította a Maecenas Universitatis Corvinianae díjat, amelyet évente adnak át a kiemelkedõ adománytevõ, adakozó személy számára, aki a Budapesti Corvinus Egyetem hallgatóit tanulmányaik elvégzésében anyagilag segíti.
A Demján Sándor Alapítvány tájékoztatása szerint a Budapesti Corvinus Egyetemen a 2006-ban indult támogatási programban 1 650 hallgató 330 millió forint támogatást kapott, valamint az elmúlt két évben 14 hallgató részesült 4 millió forint külföldi kiegészítõ ösztöndíjban.
A Demján Sándor Alapítvány 2006. októberében indította el az öt évre szóló felsõoktatási támogatási programját, a Comenius Programot.

A programban a Budapesti Corvinus Egyetem kiemelt jelentõséggel bír, mivel az intézmény a közgazdászképzés nemcsak országosan, hanem nemzetközileg is elismert központja.
A 2006-ban indult felsõoktatási program keretében 7 felsõoktatási intézmény 2100 szociálisan rászoruló nappali tagozatos hallgatója kapott támogatást, személyenként 10 hónapon keresztül, havonta 20 ezer forintot, összesen 420 millió Ft összegben.
A 2007. évtõl már 9 felsõoktatási intézmény 2300 hallgatója kapott 460-460 millió Ft összegben támogatást.
Demján Sándor az elmúlt öt évben a magánvagyonából 10 800 szociálisan rászoruló hallgatót támogatott, összesen 2.030,0 millió Ft összegben.